OpenLLM-France/wikimedia huggingface dataset:
# Assassinat de Roger Albert

Roger Albert i Gené (Barcelona, 1979 - 10 de desembre de 2004) va ser un jove català que va morir apunyalat per un membre d'un grup neonazi. L'atac es va produir el 14 d'agost del 2004 en el context de la Festa Major de Gràcia, a Barcelona. El jove barceloní va estar prop de quatre mesos convalescent fins que finalment va morir el 10 de desembre del mateix any.
L'autor del crim, el neonazi d'origen valencià Aitor Dávila Córdoba, va ser condemnat el 2006 a 15 anys de presó per homicidi. Dos anys més tard, el 2008, li van rebaixar la pena a onze anys. Cada any, coincidint amb la data de l'apunyalament, es ret homenatge a Roger Albert al lloc dels fets, a la Vila de Gràcia.

## Notes

* ↑ Donat a conèixer en grups d'esquerra, Dávila, conegut com el Polaco, natural de l'Albal, era llavors vegetarià i esquerrà, i estava vinculat al grup d'aficionats del Llevant Unió Esportiva Força Llevant. Va acabar migrant a postures feixistes, passant a identificar-se com a «independentista nazi», i, després d'abandonar les idees catalanistes, directament com a «nazi espanyol», sol·licitant l'ingrés a Democràcia Nacional.

## Referències

* ↑ «2004 El jove Roger Albert és assassinat per un grup neonazi a Gràcia». Llibertat.cat. [Consulta: 17 agost 2019].
* ↑ «El jurat declara culpable d'homicidi un dels dos skins acusats de matar un okupa a les Festes de Gràcia del 2004». CCMA - 324cat, 16-11-2006. [Consulta: 19 agost 2019].
* 1 2 «La verdadera historia del asesino de Roger» (en castellà). lahaine.org, 27-12-2004. [Consulta: 7 desembre 2019].
* ↑ «Comença el judici per la mort d'un jove durant les festes de Gràcia de fa 2 anys». [Consulta: 17 agost 2019].
* ↑ «200 persones recorden l'assassinat de Roger Albert». betevé, 15-08-2013. [Consulta: 17 agost 2019].

## Bibliografia

* Borràs, Jordi. «L'assassinat de Roger Albert». A: Tots els colors del negre. 1a edició. Ara Llibres, febrer de 2022, p. 31-40 (Pausa, 13). ISBN 978-84-18928-27-7.
# Astèrix a Helvècia

Astèrix a Helvècia (títol original en francès: Astérix chez les Helvètes) és el setzè àlbum de la sèrie Astèrix el gal de René Goscinny (guió) i Albert Uderzo (dibuix), publicat en francès per primera vegada a la revista Pilote numero 557 el juliol del 1960.

## Sinopsi

El prefecte de Codante porta una vida plena de luxes a on abunden les orgies, gràcies al fet que desfalca grans quantitats dels tributs que paga la ciutat a Juli Cèsar. Roma, sospitant de l'estafa, envia a un qüestor perquè informi de les possibles irregularitats fiscals a la zona. Aquest és rebut aparentment de manera cordial, però és enverinat. Rebutjant l'atenció dels metges romans, demana ajut al poblet gal.
Després d'examinar-lo, Panoràmix li informa que per a curar-lo necessita un estel d'argent (Edelweiss), una flor que només creix als cims d'Helvècia. En arribar a Helvècia comencen a patir la persecució de les legions, atès que el governador és amic del de Codante i desitja que fracassin. Astèrix i Obèlix aconsegueixen travessar Geneve, el llac Lemanus i, amb l'ajut de diversos helvètics, finalment l'estel d'argent. Al final, Sinusitus és l'únic romà convidat al tradicional sopar nocturn amb què conclouen totes les aventures d'Astèrix.

## Comentaris

* Apareix una referència a uns pirates que "s'han barallat entre ells i s'han enfonsat el seu propi vaixell; en clar record al còmic anterior, La Zitzània.
* Igual que en els seus viatges pel món, els helvecis apareixen caracteritzats per diversos tòpics: la seva obsessió per la neteja, la precisió des rellotges (encara que siguin de sorra), el formatge amb forats, el secret bancari, l'afecció pel muntanyisme i l'obsessió per mantenir la neutralitat i auxiliar a tots els ferits.
* Apareix un edifici monumental on es reuneixen els representants de les tribus per parlar de política (un antic precedent de les Nacions Unides)
* El senyal per tombar el rellotge de sorra és "cu-cut!"
* A l'inici de l'aventura es pot observar una orgia romana que reprodueix diverses escenes de la pel·lícula "Satyricon" (1969) de Federico Fellini.
* Després de trencar una roda del carro en el seu viatge a Helvècia, l'Astèrix i l'Obèlix s'aturen a una estació de servei on els atén un tal Antarix, que és la mascota de la cadena de benzineres francesa Antar. A la versió anglesa se substituí per la mascota de Michelín
* El baquer s'anomena Zurix, per Zúric, ciutat famosa pels seus bancs
* Una seqüència fa aparèixer a Guillem Tell i la poma posada sobre el cap del seu fill
* Els helvècis muntanyencs ja van vestits com de tirolesos (fins i tot amb el barret característic)
* La Fondue és omnipresent a Helvècia.

## Referències

* 1 2 3 4 5 «Astérix chez les Helvètes» (en francès). Les Editions Albert René, SARL. [Consulta: 15 maig 2022].
# Assemblea de Parlamentaris de les Illes Balears

Assemblea de Parlamentaris de les Illes Balears fou un organisme no oficial format pels sis diputats (4 d'UCD i 2 del PSOE) i cinc senadors votats per les illes Balears en les eleccions generals espanyoles de 1977, i constituït el 30 de juliol del 1977 amb l'objectiu d'aconseguir un règim preautonòmic provisional i ser-ne l'únic interlocutor vàlid davant el govern espanyol. Acceptà diversos documents i avantprojectes fins que el 3 de juny de 1978 el Consell de Ministres aprovà el reial decret llei de Règim preautonòmic de les Balears, pel qual s'establí el Consell General Interinsular format pels diputats i senadors, més dos representants polítics de Menorca i dos més de les Pitiüses, elegits pels anteriors. Quan es va constituir el consell el 24 de juliol de 1978, es va dissoldre.

## Membres de l'Assemblea

* Emilio Alonso Sarmiento (PSOE)
* Raimundo Clar Garau (UCD)
* Miguel Durán Pastor (UCD)
* Francesc Garí Mir (UCD)
* Félix Pons Irazazábal (PSOE)
* Santiago Rodríguez-Miranda Gómez (UCD)
* Jeroni Albertí Picornell (UCD), president de l'Assemblea de Parlamentaris.
* Ramiro Pérez-Maura Herrera (UCD)
* Manuel Mora Esteva (PSOE)
* Guillermo de Olives Pons (UCD)
* Abel Matutes Juan (Reforma Democrática)

## Referències

* ↑ Mateu, Jaume. Diario de Mallorca. D'un temps, d'aquest país. (Cronologia de la construcció de l'autonomia balear), 2011.

## Bibliografia

* Entrada "Assemblea de Parlamentaris" dins de l'Enciclopèdia d'Eivissa i Formentera, Volum I. Consell Insular d'Eivissa i Formentera, 1995. ISBN 84-88018-03-7.
# Assemblea de Represaliades i Activistes

L'Assemblea de Represaliades i Activistes (A.R.A.) és una organització independentista catalana creada el 2021 per fer visibles els represaliats independentistes i construir la República de Catalunya.
L'organització va fer públic un manifest signat per una trentena de represaliats entre els quals hi havia Tamara Carrasco, Roger Español, Esther Canet, Germinal Tomàs, Jordi Pesarrodona, Alexis Codina i d'altres. La intenció era formar una candidatura per a les eleccions al Parlament de Catalunya de 2021 amb el nom de Coalició de Represaliades (CDR) junt amb Corrent Roig, però finalment va haver de canviar les sigles CDR per CR a causa de les queixes d'alguns grups dels Comitès de Defensa de la República. A darrera hora la candidatura no es va presentar en forma de coalició sinó amb el nom de Moviment Corrent Roig (MCR), candidatura que aconseguiria els avals per presentar-se únicament a la circumscripció electoral de Tarragona i va aconseguir 92 vots (un 0,01%) i cap escó.

## Referències

* ↑ «Represaliats independentistes impulsen una candidatura per al 14-F». [Consulta: 31 gener 2021].
* ↑ «Represaliats indepentistes anuncien una candidatura pel 14-F». [Consulta: 31 gener 2021].
* ↑ «La Coalició de Represaliades canvia les sigles a causa de les queixes dels CDR». [Consulta: 31 gener 2021].
* ↑ «La Coalició de Represaliades no assoleix els avals però serà present a Tarragona com a Moviment Corrent Roig», 13-01-2021. [Consulta: 31 gener 2021].
* ↑ «Resultats provisionals: Catalunya». Generalitat de Catalunya. Arxivat de l'original el 28 de febrer 2021. [Consulta: 15 febrer 2021].
# Bakluixi (Petrovsk)

* Per a altres significats, vegeu «Bakluixi».
Bakluixi (en rus: Баклуши) és un poble de l'óblast de Saràtov, a Rússia, segons el cens del 2010 tenia 98 habitants. Pertany al districte municipal de Petrovsk.

## Referències

* ↑ Error: hi ha títol o url, però calen tots dos paràmetres.«». Arxivat de l'original el 2021-09-08.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 19 novembre 2020].
# Baranniki

Baranniki (en rus: Баранники) és un poble de l'óblast de Vladímir, a Rússia, segons el cens del 2010 tenia 6 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Bagai

Bagai (en rus: Вагай) és un poble de l'óblast de Tiumén, a Rússia. El 2021 tenia 3.185 habitants.

## Referències

* ↑ «Таблица 5. Численность населения России, федеральных округов, субъектов Российской Федерации, городских округов, муниципальных районов, муниципальных округов, городских и сельских поселений, городских населенных пунктов, сельских населенных пунктов с населением 3000 человек и более. Итоги Всероссийской переписи населения 2020 года» (en rus). Servei Federal d'Estadística Estatal.
# Barranc de Castellfollit

El barranc de Castellfollit és un curs d'aigua que es troba dins del Paratge Natural d'Interès Nacional (PNIN) de Poblet, a la Conca de Barberà.
Es forma a uns 750 m d'altitud de la unió de diversos barrancs que baixen de la serra del Bosc, a les muntanyes de Prades, i que s'ajunten en el pla de l'Ossa. Dant el seu recorregut, principalment en direcció nord, recull les aigües d'altres barrancs, com ara el dels Teixos o el de l'Argentada, i, després de travessar la carretera T-700 (Poblet - Prades) desemboca al riu Sec, afluent del Francolí, a uns 480 m d'altitud.
La llera del Castellfollit, que sol portar aigua durant tot l'any, va quedar molt malmesa arran de les inundacions de l'octubre de 1994.
Al seu vessant est hi ha el Castell de Castellfollit, una construcció que podria datar de voltants segle x o principis del segle xi.

## Referències

* ↑ «Patrimoni arquitectònic de la Conca de Barberà. Torre de Castellfollit». Arxivat de l'original el 14 de juliol 2014. [Consulta: 7 juny 2014].
* municat, Municipis i comarques de Catalunya
* Mapes de l'Institut Cartogràfic de Catalunya
* Enciclopèdia Catalana - Barranc de Castellfollit
# Barranc de Coll Llarg

El Barranc de Coll Llarg és un barranc del Montsià, que neix als vessants del cim de Mata-redona i desemboca al canal de navegació.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Aynak

Aynak és un lloc de la província de Logar a l'Afganistan. El 2010 es parlà molt d'aquesta zona perquè unes societats xineses obtingueren els drets d'explotació d'un important dipòsit de coure.

## Notes i referències

* ↑ Risen, James. «U.S. Identifies Vast Mineral Riches in Afghanistan». The New York Times. 2010 13. June. [Consulta: 15 juny 2010].
# Barlovento

Barlovento és un municipi de l'illa de La Palma, a les illes Canàries.

## Població

| Any | Població | Densitat (hab/km²) |
| 1991 | 2.644 | 60.71 |
| 1996 | 2.488 | 57.13 |
| 2001 | 2.382 | 54.13 |
| 2002 | 2.378 | 57.13 |
| 2003 | 2.367 | 66.13 |
| 2004 | 2.350 | 65.66 |
| 2006 | 2.506 | 70,02 |
| 2007 | 2.383 | 66,58 |
# Barbus mariae

Barbus mariae és una espècie de peix cipriniforme de la família dels ciprínids.

## Morfologia

Els mascles poden assolir els 34,2 cm de longitud total.

## Distribució geogràfica

Es troba a Kenya.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bassi (cràter)

Bassi és un cràter d'impacte en el planeta Venus de 31 km de diàmetre. Porta el nom de Laura Bassi (1711-1778), física i matemàtica italiana, i el seu nom va ser aprovat per la Unió Astronòmica Internacional el 1991.

## Referències

* ↑ «Bassi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Azərbaycan (diari oficial)

Azərbaycan (en català: 'Azerbaidjan') és un diari azerbaidjanès, Diari oficial de l'Assemblea Nacional de la República de l'Azerbaidjan que publica decrets oficials, declaracions. Això inclou la promulgació de les noves lleis aprovades.
El periòdic va ser fundat el 1918, durant l'època de la República Democràtica de l'Azerbaidjan. El diari va ser refundat el 1991, després de la restauració de la independència de la República de l'Azerbaidjan.

## Enllaços externs

* Web oficial (àzeri)
# Baricentro

Baricentro és un centre comercial situat entre Barberà del Vallès i Ripollet, Vallès Occidental, inaugurat l'abril de 1980. Amb 65.800 m² de superfície, 93 establiments comercials i aproximadament 1.600 treballadors, fou el primer centre comercial de Catalunya i l'Estat espanyol.
Va ser inaugurat el 22 d'abril de 1980 i promogut per la empresa Shopping Centers, S.A., fins llavors hi havia 20 centres comercials basats en hipermercats, model que va començar el 1971 amb el Carrefour d'El Prat de Llobregat. El centre comercial està situat a la ciutat de Barberà del Vallès, entre els termes municipals de Barberà del Vallès i Ripollet, entre l'autopista AP-7, la C-58 i la carretera N-150. Té una superfície construïda de 65.800 m², dels quals 46.000 m² estan dedicats al comerç i a l'oci. Té 3 nivells (segona planta, primera planta i principal) i dos aparcaments exteriors gratuïts, que sumen un total de 4.200 places d'aparcament. El 2012, rebia un milió de clients al mes.
A diferència d'altres centres comercials, l'estructura de propietat és una comunitat de propietaris formada pels primers empresaris que van ocupar els locals comercials, i que s'encarrega de la gestió de centre. Aquesta estructura de propietat dificulta l'ampliació de la superfície comercial. El 1992 es va fer la primera ampliació que va incrementar la superficie comercial en 19.800 m², sobre els 46.000 m² inicials, i es va arribar a les 4200 places d'aparcament. S'han proposat altres ampliacions, que no s'han dut a terme.

## Accesos i transport

Els accessos i transports per accedir al recinte comercial són els següents:
* Tren. Quan es va construir el complex comercial es va incloure una estació de tren a sota, prevista pel transport de passatgers i mercaderies. El projecte mai no es va finalitzar i l'estació, des de 1980, es troba abandonada.
* Autobús urbà: L1, des del centre de Barberà del Vallès (Plaça Espanya) fins al Baricentro.
* Vehicle. AP-7: sortida 20 (direcció Tarragona) / sortida 21 (direcció Girona); C-58:sortida 21 i N-150 des de Cerdanyola del Vallès o Barberà del Vallès.

## Referències

* 1 2 Marta Magadán Díaz, Jesús Rivas García. Turismo de shopping. Septem Ediciones, 2014, p. 127. ISBN 8416053162.
* ↑ «Baricentro fou obert ahir» p.15. Avui, 23-04-1980. [Consulta: 7 setembre 2021].
* 1 2 «Baricentro». Ajuntament de Barberà del Vallès. [Consulta: 7 setembre 2021].
* 1 2 «Baricentro se amplía para acoger 40 nuevos locales» (en castellà). Economia Digital, 28-03-2012. [Consulta: 7 setembre 2021].
* 1 2 Aymerich, Ramon. «El grup belga Equilis materialitza l’ampliació de Baricentro. El projecte implica l'ampliació de l’oferta comercial en 12.000 metres quadrats» p.73. La Vanguardia, 10-12-2015. [Consulta: 7 setembre 2021].
* ↑ Segura, Albert. «Baricentro: una estació fantasma soterrada en ple Vallès». NacióDigital, 28-08-2016. [Consulta: 7 setembre 2021].
* ↑ Segura, Albert. «Una passarel·la connectarà Barberà del Vallès amb Baricentro per sobre de l'AP-7». NacióDigital, 03-08-2016. [Consulta: 7 setembre 2021].
# Bariandita

La bariandita és un mineral de la classe dels òxids, que pertany al grup de la straczekita. Rep el nom en honor del Dr. Pierre Bariand (5 de maig de 1933, França), conservador de mineralogia de la Universitat de París.

## Característiques

La bariandita és un òxid de fórmula química Al$_{0.6}$(V$^{5+}$,V$^{4+}$)₈O$_{20}$·9H₂O. Va ser aprovada com a espècie vàlida per l'Associació Mineralògica Internacional l'any 1970. Cristal·litza en el sistema monoclínic.
Segons la classificació de Nickel-Strunz, la bariandita pertany a «04.HE: Filovanadats» juntament amb els següents minerals: melanovanadita, shcherbinaïta, hewettita, metahewettita, bokita, corvusita, fernandinita, straczekita, häggita, doloresita, duttonita i cavoïta.

## Formació i jaciments

Va ser descoberta a la mina Mounana, situada a la localitat de Franceville, a la província d'Haut-Ogooué, al Gabon. També ha estat descrita a la mina Ragra, al departament de Pasco (Perú), així com en alguns indrets dels estats nord-americans de Colorado i Utah.

## Referències

* ↑ «Bariandite» (en anglès). Mindat. [Consulta: 24 novembre 2015].
# Barnett Nathan

Barnett Nathan (Canterbury, 1793 – Kennington, 6 de desembre de 1856), conegut professionalment com a baró Nathan, va ser un impresario, animador i mestre de ball anglès.

## Biografia

Barnett Nathan va néixer a Canterbury, el fill d'una familia jueva, i se li va donar el nom hebreu Baruch ben Menachem. El seu pare d'origen polonès era Hazan de la sinagoga local. El germà gran de Barnett, Isaac Nathan, arribaria a ser un músic i compositor i una germana es convertiria en arpista professional. El 6 de juliol de 1816, es va casar en secret amb Caroline Buckley de Bristol, la germana de la segona esposa del seu germà Isaac.
Una primer negoci en la promoció musical amb Isaac va acabar en fallida, i Nathan es va convertir en un instructor de ball a Kennington. Allà va obrir una acadèmia de dansa, i des del 1834 va dirigir la dansa als jardins Tivoli de Margate. El 1842, va ser instal·lat permanentment com a mestre de cerimònies i director gerent als jardins Rosherville de Gravesend, Kent, on passava tots els estius fins a la seva mort. En les seves nits de benefici, realitzava el seu famós "ball de l'ou", que consistia a ballar la hornpipe amb els ulls tapats en un escenari cobert d'ous i estris de te.
Va morir a casa seva el 6 de desembre de 1856 a causa de la ruptura d'un vas sanguini al cap, i va ser enterrat al cementiri jueu Bancroft Road de Covent Garden.

## Referències

* ↑ Joseph Jacobs; Goodman Lipkind «NATHAN, BARNETT (known as Baron Nathan):» (en anglès). Enciclopèdia Jueva. Funk & Wagnalls, 9, 1905, pàg. 178.
* ↑ Olga Somech Phillips. Isaac Nathan, Friend of Byron (en anglès). Minerva Publishing Company, 1940. OCLC 11569149.
* ↑ «Barnett 'Baron' Nathan, 1793–1856» (PDF) (en anglès). Canterbury Historical and Archaeological Society, 2015. Arxivat de l'original el 2021-03-01. [Consulta: 22 febrer 2021].
* ↑ Peacock, Jonathan «Rosherville Gardens: An Epitome of Victorian England» (en anglès). Garden History. The Gardens Trust, 39, 2011, pàg. 64–82. JSTOR: 41411772.
* ↑ Mackerras, Catherine. The Hebrew Melodist: A Life of Isaac Nathan (en anglès). Currawong, 1963.
* ↑ Registre de matrimonis, Saint Leonard, Streatham. Abril 1813 – juny 1837. Church of England Parish Registers, ID: P95/LEN/070. Arxiu metropolità de Londres
# Barcelos

Barcelos és un municipi portuguès, situat al districte de Braga, a la regió del Nord (NUTS II) i a la Subregió del Cávado (NUTS III). L'any 2001 tenia 122.096 habitants i 120.391 habitants el 2011. Té una extensió de 378,70 km² i té 89 freguesies fet que el situa com el municipi amb un major nombre de parròquies de tot el país. Limita al nord amb Viana do Castelo i Ponte de Lima, a l'est amb Vila Verde i Braga, a sud-est amb Vila Nova de Famalicão, al sud-oest amb Póvoa de Varzim i a l'oest amb Esposende.
El municipi de Barcelos va rebre els seus furs de mà del rei Alfons I de Portugal a 1140. La ciutat està associada a la llegenda del gall de Barcelos, el qual constitueix al seu torn un dels símbols més distintius de Portugal.
A l'antiga Casa dels Mendanhas, de la parròquia de Barcelos es troba instal·lat des de 1963 al Museu Regional de Ceràmica Popular, més conegut com a museu d'Olaria.

## Població (1801 – 2008)

Població del concelho de Barcelos (1801 – 2008) :
| 1801 | 1849 | 1900 | 1930 | 1960 | 1981 | 1991 | 2001 | 2008 |
| 78 934 | 40 859 | 46 953 | 58 360 | 83 211 | 103 773 | 111 733 | 122 096 | 124 555 |

## Freguesies

| Abade de Neiva Aborim Adães Aguiar Airó Aldreu Alheira Alvelos Alvito (São Martinho) Alvito (São Pedro) Arcozelo Areias Areias de Vilar Balugães Barcelinhos Barcelos Barqueiros Bastuço (Santo Estêvão) Bastuço (São João) Cambeses Campo Carapeços Carreira Carvalhal Carvalhos Chavão Chorente Cossourado Courel Couto | Creixomil Cristelo Durrães Encourados Faria Feitos Fonte Coberta Fornelos Fragoso Galegos (Santa Maria) Galegos (São Martinho) Gamil Gilmonde Góios Grimancelos Gueral Igreja Nova Lama Lijó Macieira de Rates Manhente Mariz Martim Midões Milhazes Minhotães Monte de Fralães Moure Negreiros Oliveira | Palme Panque Paradela Pedra Furada Pereira Perelhal Pousa Quintiães Remelhe Rio Covo (Santa Eugénia) Rio Covo (Santa Eulália) Roriz Sequeade Silva Silveiros Tamel (Santa Leocádia) Tamel (São Pedro Fins) Tamel (São Veríssimo) Tregosa Ucha Várzea Viatodos Vila Boa Vila Cova Vila Frescainha (São Martinho) Vila Frescainha (São Pedro) Vila Seca Vilar de Figos Vilar do Monte |

## Cultura

* Llegenda del gall de Barcelos

## Referències

* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)». Instituto Nacional de Estatística, 04-12-2013. «Informação no separador "Q601_Norte"»
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes